หุ้นสหรัฐฯปิดลบเล็กน้อย
ตลาดหุ้นสหรัฐปิดลบดาวโจนส์ ลดลง 51.76 จุด ขณะที่ราคาน้ำมันทรงตัว
25 ธ.ค. 2555

ตลาดหุ้นสหรัฐปิดลบดาวโจนส์ ลดลง 51.76 จุด ขณะที่ราคาน้ำมันทรงตัว 
ความกังวลต่อการเจรจาประนีประนอมตัดลบงบประมาณที่ยังไร้ทางออกในสหรัฐฯ ส่งผลให้ตลาดหุ้นสหรัฐฯวานนี้(24ธ.ค.) ปิดลบเล็กน้อย ท่ามกลางการซื้อขายที่เบาบาง ก่อนหน้าวันหยุดยาวช่วงคริสต์มาส       ดัชนีหุ้นดาวโจนส์ ลดลง 51.76 จุด (0.36 เปอร์เซ็นต์) ปิดที่ 13,139.08 จุด แนสแดค ลดลง 8.41 จุด (0.28 เปอร์เซ็นต์) ปิดที่ 3,012.60 จุด เอสแอนด์พี ลดลง 3.49 จุด (0.24 เปอร์เซ็นต์) ปิดที่ 1,426.66 จุด ขณะที่ราคาน้ำมันทรงตัว ท่ามกลางความกังวลต่อการเจรจาประนีประนอมตัดลบงบประมาณที่ยังไร้ทางออกในสหรัฐฯ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ ลดลง 5 เซนต์ ปิดที่ 88.61 ดอลลร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดือนกัน ราคาไม่เปลี่ยนแปลง ปิดที่ 108.97 ดอลลาร์ต่อบาร์เรล